Source: http://nadas.eu/hu/publikaciok/mikor-nem-mondhato-fel-a-munkaviszony
Timestamp: 2018-12-18 12:11:12+00:00

Document:
Mikor nem mondható fel a munkaviszony? | Nádas.eu
Mikor nem mondható fel a munkaviszony?
Első kérdés, hogy melyik fél kívánja megszüntetni a munkaviszonyt?
Dolgozó felmondása
Általános szabály, hogy a dolgozó bármikor felmondhat, ebben ő nincs korlátozva, a munkáltatót nem illeti meg a dolgozó felmondásával szemben védelem, csupán a dolgozókat az általában erőfölényben lévő munkáltató ilyen magatartásával szemben.
Nemrég megkeresett valaki és megkérdezte, milyen indokkal mondhatja fel a munkaviszonyát, igen röviden feleltem neki: bármilyennel, pl. „csak”, „mert így döntöttem” stb. is jogosult felmondani.
Kivétel, persze, itt is van: a határozott idejű munkaszerződés fő szabályként a határozott idő eltelte előtt nem mondható fel, csak abban az esetben, ha a bekövetkező ok a munkaviszony fenntartását lehetetlenné tenné vagy a dolgozó körülményeire tekintettel aránytalan sérelemmel járna.
Miért marasztalta mégis egy ismerősömet a bíróság jogellenes magatartás miatt, amikor mulasztáson kapták és a vita hevében felmondott és „letette a munkát”, vagyis eltávozott a munkahelyéről?
Azért, mert itt több magatartást kell elemezni.
Az egyik a felmondás – ez jogszerű volt, a másik az azonnali eltávozás. A felmondásnál az indokolás és írásbeliség kötelezettsége nem áll fenn, azonban a munkát át kell adni, a felmondási időt le kell tölteni, vagyis a tisztességes eljárás és együttműködés elve alapján lehetőséget kell biztosítani a munkáltatónak más munkavállaló keresésére és munkába állítására.
Mint írtam: a dolgozó bármikor felmondhat, a munkáltató azonban korlátozottan élhet ezen jogával. Melyek ezek a korlátok?
A munkáltató felmondással nem szüntetheti meg a határozatlan időtartamú munkaviszonyt
e) a nő jogszabály szerinti, az emberi reprodukciós eljárással összefüggő kezelésének, de legfeljebb ennek megkezdésétől számított hat hónap tartama alatt
A várandósság esetében fontos szempont, hogy ez a védelem mikor áll be, vagyis, kell-e a munkáltatónak, vagy akár a dolgozónak tudni a terhességről?
Sok olyan, sokszor mulatságos ügy volt, amikor a dolgozó terhes volt, de erről nem csak a munkáltató nem tudott, de sok esetben maga a dolgozó is csak utóbb szerzett róla tudomást, ezért néhány éve úgy egyértelműsítették a törvényt, hogy erre a körülményre a dolgozó akkor hivatkozhat, ha erről a munkáltatót tájékoztatta.
Konkrétan azt történt, hogy kirúgták a dolgozót, akiben ezt követően tudatosult, hogy terhes, és ezzel a ténnyel visszaélve perelte be korábbi munkaadóját. Most már ez így, ebben a formában nem lehetséges.
Ezt nem kell megmagyarázni, elég egyértelmű: amíg az édesanya gyermekével szülési szabadságon van, addig nem mondhatnak fel neki. A szülési szabadság jelenleg 24 hét, azaz 168 nap.
A gyermek gondozása céljából fizetés nélküli szabadság általános szabály szerint a gyermek harmadik életéve betöltéséig vehető igénybe, azonban ez a korhatár 10 év, ha a szülő gyermekgondozási segélyt vagy gyermekgondozást segítő ellátást kap.
Aki önkéntes tartalékos katonai szolgálatra jelentkezett korábban, és behívták, a szolgálat ideje alatt védelem alatt áll, azaz nem mondhatnak fel neki.
Öregségi nyugdíj korhatár előtt
A felmondás nem kizárt, de védelem illeti meg a dolgozókat a munkavállalóra irányadó öregségi nyugdíjkorhatár betöltését megelőző öt éven belül, vagyis csak akkor lehet felmondani, ha az adott munkahelyen nincs a munkavállaló által betöltött munkakörhöz szükséges képességnek, végzettségnek, gyakorlatnak megfelelő betöltetlen másik munkakör vagy a munkavállaló az e munkakörben való foglalkoztatásra irányuló ajánlatot elutasítja.
Ez nem zárja ki azonban az azonnali hatályú felmondás lehetőségét, de ehhez
a./ lényeges kötelezettség
b./ szándékos vagy súlyos gondatlansággal történő és
c./ jelentős mértékű megszegésére van szükség.
A nő jogszabály szerinti, az emberi reprodukciós eljárással összefüggő kezelésének időtartama, de legfeljebb 6 hónap
Ez a munkajogi védelem csak a nőket illeti meg, célja, hogy kialakuljon a terhesség és esély legyen egy egészséges terhességre, szülésre. Ez a védelem tipikusan az ún. lombikbébi programban részt vevő nőket védi, és a kezelések ideje alatt áll fent, ezek eredményétől függően, legfeljebb a kezeléstől számított 6 hónapig.
És mi a teendő, ha úgy véljük: jogainkat megsértették?
A munkavállalónak (dolgozónak) lehetősége van a felmondást bíróság előtt megtámadni. Ebben az esetben a munkaviszony – kevés kivételtől eltekintve – még jogsértés esetében sem állítható helyre, de a bíróság a jogosulatlan felmondással okozott kár megtérítésére kötelezheti a munkáltatót, azaz a munkahelynek fizetnie kell, ha a bíróság úgy ítéli meg.
Minden esetben célszerű azonban mérlegelni az okozott kár mértékét és azt, hogy ez mennyire támasztható alá bizonyítékokkal, hiszen a bíróság csak megfelelő bizonyítékok alapján tud ítélni.
Sokszor találkoztam azzal a mondattal, hogy „de hát a bíróság látja, hogy igazam van!”
Lehet, hogy látja, de ítélni csak bizonyítékok alapján tud, ezek hiányában marad a per elvesztése miatti bánat, keserűség és a költségek!
Hogy mi a teendő egy jogosulatlannak tűnő felmondás esetén?
A válaszom azonos: lehetőleg egyezz meg, NE PERESKEDJ, mert a biztos megállapodás mindig jobb, mint egy hosszú, és bizonytalan peres eljárás, melynél csak egyben lehetünk biztosak: költséges lesz.

References: bíróság 
 bíróság 
 bíróság 
 bíróság 
 bíróság 
 bíróság